cyanic-selkie/wikianc huggingface dataset:
Johannes Gutenberg
Oikeustapaus
Gutenberg ja Fust riitaantuivat vuonna 1455, sillä Fust vaati lainaamiaan rahoja takaisin. Gutenbergin velka oli kasvanut 2 000 guldeniin. Marraskuussa 1455 Gutenberg hävisi riitaoikeudenkäynnin. Oikeus määräsi, että Gutenbergin kirjapainon ja kirjakkeiden omistus siirtyy ensin Fustille ja sitten tämän vävylle Peter Schöfferille. Fustille siirtyivät kaikki oikeudet kirjapainon kirjamyynnistä ja puolet kaikista painetuista Raamatuista.
Tänä aikana Fust-Schöeffer kauppa oli painanut ensimmäisen teoksensa "Mainz Psalterin" elokuussa 1457 ilman mainintaa Gutenbergista tai päiväyksestä.
Gutenbergin painamat kirjat
Vuosien 1450–1455 välillä Gutenberg painoi lukuisia tekstejä, mutta tarkempia tietoja niistä ei ole. Teksteihin ei ole painettu kirjoittajan nimeä eikä päiväystä: alkuperä on mahdollista saada selville vain muista lähteistä. Varmuudella lukuisat kirkon dokumentit sisältävät käskykirjeitä, ja myös kaksi synnintunnustusta on painettu. Jotkut painetut laitokset Aelius Donatuksen latinan kieliopista, Ars Minorista, ovat saattaneet olla Gutenbergin painamia. Ne on päivätty joko 1451–1452 tai 1455.
Nordea
Liiketoiminta
Nordea muutti vuoden 2017 alusta Suomen, Tanskan ja Norjan tytärpankkinsa ruotsalaisen emoyhtiönsä sivuliikkeiksi. Kotipaikan siirtymisen myötä 1. lokakuuta 2018 konsernin aiempi ruotsalainen emoyhtiö purkautui ja sen vastuut siirtyivät perustetulle suomalaiselle Nordea Bank Oyj -emoyhtiölle. Siirtymisen myötä Tanskassa, Norjassa ja Ruotsissa konsernin pankkitoimintaa harjoittavat nykyään Nordea Bank Oyj:n sivuliikkeet.
Tang-dynastia
Paikallishallinto
Paikallishallinto oli kuin pienoiskopio keskushallinnosta. Prefektuureja (州 [zhōu]) johti prefekti (刺史 [cìshǐ]) ja piirikuntia (perint.: 縣, yksink.: 县, pinyin: xiàn) piirikunnan tuomari (令 [lìng]). Eräs Tang-dynastian aikaisista piirikunnan tuomareista oli tuomari Di Renjie, joka on Kiinan kirjallisuuden tunnetuin ”salapoliisihahmo”, jonka Robert Van Gulik on kirjoissaan tuonut länsimaissakin tunnetuksi nimellä Tuomari Dee. Sotilaallisesti tärkeimmillä alueilla prefektuuri oli nimeltään komentoalue (都督府 [dūdūfǔ]), ja sitä johti komentaja (都督刺史 [dūdū cìshǐ]).
Kaikki yksiköt oli ryhmitetty tarkistuspiireiksi (道 [dào]). Erityisen tärkeitä olivat protektoraatit (perint.: 都護府, yksink.: 都护府, pinyin: [dūhùfǔ]), joita kansoittivat pääosin ei-kiinalaiset heimot Tang-Kiinan rajoilla. Pohjoisrajalle luotiin erityinen sotilaallinen piirikunta (perint.: 藩鎮, yksink.: 藩镇, pinyin: fānzhèn) hallinnolliseksi yksiköksi, jota johti sotilaskomissaari (perint.: 節都使, yksink.: 节都使, pinyin: jiédūshǐ). Valvontakomissaarien (安察使 [āncháshǐ]) puolestaan piti kiertää maata valvomassa paikallisia kuvernöörejä. Erityisaloille, kuten suolamonopolin valvontaan, oli erityskomissaareja.
Solaris (kirja)
Juonikuvaus
Kelvinin aivosähkökäyrää säteilytetään mereen tuloksetta. Tutkijat ja oliot jatkavat rinnakkaiseloaan. Kuluu viikkoja. Sartorius rakentaa pienoiskokoisen tasapainonsärkijän ja hajottaa oliot. Hareyn kopio hajotetaan omasta tahdostaan, mikä järkyttää Kelviniä. Kelvin ja Snaut spekuloivat meren tarkoitusperillä. Jonkin ajan kuluttua Kelvin ja Snaut pohtivat jumalan olemassaoloa ja sitä, onko meri saavuttanut jumalallisen olemassaolon tason ennen autistista sisäänpäinkääntyneisyyttään. Lopuksi Kelvin laskeutuu helikopterilla ensi kertaa Solariksen pintaan kasvaneelle ”mimoidille” ja tarkkailee meren käyttäytymistä.
Pohjoismainen ristilippu
Historiaa
Pohjoismaista ristiä käytetään lipuissa myös Pohjoismaiden ulkopuolella, kuten osissa Britteinsaaria. Historiallisena yhteispohjoismaisena lippuna voidaan pitää Kalmarin unionin lippua.
Pöllisen möhläyksiä
Sarjakuvan päähenkilö Pöllinen on hölmöläisten kaltainen hahmo, joka muun muassa ymmärtää kielikuvat ja muut sanonnat kirjaimellisesti. Kun joku moittii häntä huonon kirveen ostamisesta ja kehottaa ”purkamaan kaupan”, Pöllinen lähtee sorkkaraudan kanssa panemaan kirveen myynyttä kaupparakennusta matalaksi.
Jussi Kuoppala (jalkapalloilija)
Jussi Kuoppala (s. 28. kesäkuuta 1974 Ylistaro) on uransa päättänyt suomalainen jalkapalloilija. Hän oli pelipaikaltaan keskuspuolustaja.
Bayernhymne
Teksti
2. Gott mit dir, dem Bayernvolke, dass wir, uns'rer Väter wert, fest in Eintracht und in Frieden bauen uns'res Glückes Herd! einig uns ein jeder schau und den alten Ruhm bewähre unser Banner, weiß und blau! :|
Eri versioita hymnistä
Joseph Maria Lutzin versio 1948
PFK Krylja Sovetov Samara
Historia
Krylja Sovetov perustettiin vuonna 1942. Ensimmäisen ottelunsa se pelasi Neuvostoliiton cupissa 30. heinäkuuta 1944. Cupin puolivälierässä se hävisi Moskovan Lokomotiville maalein 1-5. Ensimmäisessä ottelussaan Neuvostoliiton kakkosliigassa se kohtasi 4. heinäkuuta 1945 Gorkin Torpedon lukemiin 1-1 päättyneessä ottelussa. Seuran ensimmäinen ottelu korkeimmalla sarjatasolla oli 21. huhtikuuta 1946 Alma-Atassa Leningradin Zenitiä vastaan, minkä se hävisi maalein 1-2. Neuvostoliiton aikoina seura pelasi 48 kautta Neuvostoliiton liigassa ja osallistui cup-kilpailuun yhtä monta kertaa. Venäjän liigassa ja cupissa se on maan uudelleenitsenäistymisen jälkeen ollut mukana joka vuosi.
Filippiinit olympialaisissa
Filippiinit osallistui olympialaisiin ensimmäisen kerran Pariisin 1924 kesäolympialaisissa. Siitä lähtien Filippiinit on osallistunut kaikkiin kesäolympialaisiin lukuun ottamatta Moskovan 1980 olympialaisia, joita maa boikotoi. Talviolympialaisiin se osallistui ensimmäisen kerran Sapporossa 1972. Ensimmäisen olympiamitalinsa Filippiinit saavutti Amsterdamin 1928 kesäolympialaisissa. Kaikkiaan maa on saavuttanut kymmenen olympiamitalia, mutta ei yhtään kultamitalia.
Kalevankankaan jäähalli
Kalevankankaan jäähalli (sponsorinimeltään Ikioma Areena) on Mikkelin keskustasta luoteeseen sijaitseva, vuonna 1982 valmistunut jäähalli. Hallissa on 4200 katsojapaikkaa, joista 2 600 on istuma- ja 1 600 seisomapaikkoja. Halli toimii jääkiekon SM-liigaseura Mikkelin Jukurien kotihallina. Hallin yleisöennätys, 4 357 katsojaa, on vuoden 2002 Jukurit–KooKoo -ottelusta.
SC Kaneetti
Seura
SC Kaneetti on keravalainen vuonna 2004 perustettu salibandyn erikoisseura.
Historia
Seura perustettiin 7. huhtikuuta 2004.
Kremenets
Seudulla on ollut asutusta (Ostra Hora) jo paleoliittisella kaudella. Maasta on löydetty antiikin Kreikan ja Rooman kolikkoja, jotka viittaavat aiempien asukkaiden kauppasuhteisiin Dneprin suuntaan. Paikkakunta mainitaan kirjallisissa lähteissä ensimmäiden kerran vuonna 1226.
Enterorokko
Enterorokko on monien eri enterovirusten aiheuttama sairaus, joka ilmenee rakkuloina pääasiassa suussa, käsissä ja jaloissa sekä monesti alkuvaiheessa kuumeiluna, kurkkukipuna, päänsärkynä ja flunssaoireina. Myös korvakipua saattaa esiintyä kurkkukivun johdosta. Toisinaan saattaa esiintyä hengitystieoireita ja ripulia.
Lauri Viita
Elämäkerta
Viita avioitui 1948 Aila Meriluodon kanssa. Myös Meriluoto oli kohuttu nuori runoilija, ja hänen esikoiskokoelmansa Lasimaalaus (1946) oli ollut vielä suurempi menestys kuin Viidan Betonimylläri. Viita ja Meriluoto saivat neljä lasta. Avioliittoa ja luomistyötä kuitenkin rasittivat Viidan mielenterveydelliset ongelmat, joiden vuoksi Viita joutui viettämään pitkiä kausia hoidossa mielisairaaloissa. Aila Meriluoto sanoi myöhemmin, että ”Viita ei ole kirjailija, vaan luonnonmullistus”.
Meriluoto otti avioeron 1956. Vaikeasta avioliitosta huolimatta Meriluoto kirjoitti 1970-luvulla julkaisemassaan elämäkerrassa Lauri Viita – legenda jo eläessään entisestä puolisostaan arvostavaan sävyyn.
Suomen ensimmäiset tietokoneet
Syntyhistoria
ESKO:a kuitenkin käytettiin ja ohjelmoitiin jonkin verran. Eräs ensimmäisiä käyttäjiä oli Puolustusvoimien ballistinen toimisto, joka laski koneella erilaisten ammusten lentoratoja. Ongelmien takia koneen käyttö jäi kuitenkin pian hyvin vähäiseksi.
Merkitys
Vanhanaikaisuudestaan ja kaikista puutteistaan huolimatta ESKO:lla oli suuri merkitys Suomen tietokonehistoriassa. Projektin tehtävänä ei alun alkaenkaan ollut tehokkaan hyötykäyttöön tarkoitetun koneen valmistaminen, vaan pikemminkin "matematiikkakonetekniikan" harjoittelu, niin että edes jotkut suomalaiset pääsisivät paneutumaan uusimpaan teknologiaan. ESKO toimi kouluttajana, innoittajana, symbolina ja kokoavana hahmona niille henkilöille, jotka Suomessa olivat kiinnostuneita tietokoneista. Se myös kokosi yhteen asiasta kiinnostuneet organisaatiot Suomessa sekä levitti muutenkin tietoutta tietokoneista.
1960-luku
1960-luvulle tultaessa Suomessa oli edellä mainitut pari tietokonetta, mutta vuosikymmenen kuluessa tietokoneet levisivät Suomessa kaikkiin suurempiin yrityksiin ja laajalti valtionhallintoonkin. Vuodesta 1960 käytettiin nimitystä "tietokoneistamisen hullu vuosi". Vuoden lopussa maassa oli tietokoneita jo kahdeksan ja tilauksessa parikymmentä. Ensimmäisten hankkijoiden joukossa olivat Kansaneläkelaitos ja Elanto, teollisuudessa Suomen Kaapelitehdas ja Valmetin Rautpohjan tehtaat. Samalla koneissa siirryttiin toisen sukupolven transistoriteknologiaan.
Kenzō Takada
Takada kuoli lokakuussa 2020 Neuilly-sur-Seinen Pariisin amerikkalaisessa sairaalassa covid-19-tautiin.
Pikku naisia
Tärkeimmät henkilöt
thumb|[[Janet Leigh esitti Meg Marchia vuoden 1949 elokuvasovituksessa.]]
Cabo Gracias a Dios
thumb|Niemimaa, Coco-joki ja valtionraja. Cabo Gracias a Dios on niemimaa Keski-Amerikassa, keskellä Moskiittorannikoksi kutsuttua aluetta. Niemimaa on Coco-joen suulla, ja se muodostaa osan Hondurasin ja Nicaraguan välistä rajaa.
Vickers Vincent
Konetyypin käyttö
Koneita käytettiin vielä toisen maailmansodan sytyttyä monissa Kansainyhteisön maissa. Britannian kuninkaallisten ilmavoimien ohella tyyppi oli käytössä niin Intiassa, Lähi-idässä, Itä-Afrikassa kuin Uudessa-Seelannissakin. Kone ei ollut edeltäjiään nopeampi (enin nopeus oli 229 km/h), mutta kykeni kantamaan huomattavasti suuremman asekuorman: 499 kg. Tämä seikka selittyy sillä, että alkulähtökohtana koneen rakenteelliselle suunnittelulle oli ollut torpedolentokone. pienoiskuva|Vincentin likeisesti muistuttava Vickers Vildebeest lennossa.
Stiv Bators
Ura
Uransa aikana Bator oli mukana useissa eri yhtyeissä, kuten Rocket From The Tombs, Frankenstein, The Wanderers ja The Whores of Babylon (Dee Dee Ramonen ja Johnny Thundersin kanssa). Sooloartistina hän levytti Bomp! Recordsille.
Vesieroosio
Ojaeroosiota syntyy, kun vesi virtaa pitkin painumaa ja kuluttaa sitä. Tästä hyvänä esimerkkinä ovat muuta maastoa matalammalla kulkevat tiet, jotka ovat ennen asfaltoimista kuluneet vuosien saatossa huomattavasti alemmaksi kuin niitä ympäröivät pellot.
Aaltoeroosio tapahtuu järvien, virtavesien ja merien rannoilla, kun aallot lyövät rantaan. Liikkuva vesi irrottaa maa-ainesta ja liikuttaa sitä veden mukana. Liikkuva maa-aines osallistuu kulutustyöhän hiomalla alustaansa.
Jussi Lehtonen (näyttelijä)
Vuosina 2016-2021 Lehtonen oli mukana Suomen Akatemian Strategisen tutkimuksen neuvoston rahoittamassa ArtsEqual-hankkeessa, jossa tutkitaan taiteen mahdollisuutta edistää yhteiskunnallista tasa-arvoa.
Jussi Lehtosen tytär on näyttelijä Vilma Ilmatar Sippola.
Olli Puhakka
Olli Puhakka syntyi Sortavalassa tohtori Yrjö ja Ester Amalia (o.s. Oesch) Puhakan perheeseen. Perhe muutti pian Puhakan syntymän jälkeen Helsinkiin. Sotilasuransa Puhakka aloitti 6. kesäkuuta 1935 astumalla asepalvelukseen Ilmailukouluun. Hänet ylennettiin reservin vänrikiksi 18. elokuuta 1936. Puhakka kutsuttiin palvelukseen Lentolaivue 26:een 1. kesäkuuta 1939. Laivueen kalustona oli tuolloin Fokker D.XXI -hävittäjät. Puhakka ampui talvisodassa Fokkerilla alas 4 vastustajan konetta. Laivueen vastaanotettua Fiat G.50 -hävittäjät helmikuussa 1940, Puhakka ampui konetyypillä vielä kaksi vastustajan konetta alas ennen sodan päättymistä. Jatkosodan alettua Puhakka palveli samassa laivueessa 26. lokakuuta 1941 asti, jolloin hänet komennettiin Lentolaivue 30:een. 2. kesäkuuta 1942 hänet siirrettiin takaisin LeLv 26:een, jossa hänet ylennettiin lentueen päälliköksi. 29. joulukuuta 1942 seurasi ylennys kapteeniksi, ja 9. helmikuuta 1943 siirto Messerschmitt Bf 109 -koneilla varustettuun Lentolaivue 34:ään, 3. lentueen päälliköksi. Puhakka ampui MT-kalustolla lentäessään alas 26 vastustajan konetta. Puhakka jäi sodan päätyttyä Ilmavoimien palvelukseen 25. heinäkuuta 1946 asti, jolloin hän erosi omasta pyynnöstään. Puhakka toimi liikennelentäjänä ja lentotoiminnan johtajana – nykytermein pääohjaajana – Finnairilla vuoteen 1971 asti.
Tunturimittari
Koko ja ulkonäkö
Laji muistuttaa paljon muutamia muita loppusyksyn mittariperhosia, kuten hallamittaria (Operophtera brumata).
Elinympäristö ja elintavat
Lapissa tunturimittari aiheuttaa ajoittain mittavia vahinkoja koivuille. Erityisesti 1960-luvulla tunturimittarin toukat söivät Inarin Lapissa tunturikoivut lehdettömiksi 10 000 km²:n alueelta. Tämän seurauksena puuraja siirtyi alemmaksi ja 1000 km² jäi pysyvästi puuttomaksi. Massaesiintymiset mittavine tuhoineen toistuvat tietyllä syklillä ja välivuosina populaation koko romahtaa loisten, tautien ja koivun kemiallisten puolustusmekanismien ansiosta.
La Cucaracha
Sanat
Sanojen merkitys viittaa siihen, että cucaracha oli myös marihuanasta tai marihuana-sätkän tumpista käytetty slangisana.
Meksikon vallankumouksen aikana tehtiin myös poliittisia versioita.
Nicolai Meyer
Seuraura
Meyer palasi kaudeksi 2019–2020 hänen aiempaan junioriseuraansa Malmö Redhawksiin pelaamaan SHL:ään. Meyer teki siellä 40 runkosarjaottelussa tehot 3+11=14. Hänellä oli kuitenkin vaikeuksia ottaa paikka joukkueen kärkiketjuista, joten Meyer jätti Redhawksin kauden jälkeen ja hän siirtyi kaudeksi 2020–2021 vuoden mittaisella sopimuksella SM-liigajoukkue Porin Ässiin. Meyer oli tehoilla 16+26=42 joukkueen toiseksi paras pistemies Sebastian Wännströmin jälkeen. Hän jakoi koko SM-liigan pistepörssin 11. sijan kolmen muun pelaajan kanssa.
How Deep Is the Ocean?
Berlinin elämässä oli kappaleen kirjoittamisen aikaan käynnissä vaikea vaihe. Hänen kolmevuotias poikansa oli kuollut vuonna 1928, ja vuoden 1929 pörssiromahdus ja sitä seurannut 1930-luvun lama heikensivät 1920-luvulla suurta suosiota nauttineen laulunkirjoittajan taloudellista tilannetta merkittävästi. Lisäksi Berlin oli alkanut vähitellen epäillä omaa kyvykkyyttään säveltäjänä; epäilyä pahensivat entisestään huonot kokemukset alkuvuosien Hollywood-musikaalien parissa.
Ottawat
Uuden-Ranskan liittolaisina
Ensimmäinen fox-sota syttyi vuonna 1712, kun foxit, mascoutenit ja kickapoot piirittivät Fort Ponchantrainiin, jonka miesvahvuus oli 20 ranskalaista sotilasta. Linnakkeen komentaja Sieur du Buisson lähetti viestinviejän ottawien ja wyandotien talvileirille. Ehkä foxien tarkoitus oli vain pelästyttää ranskalaiset, mutta valkoisten ystäviensä avuksi kiirehtineet ottawat, wyandotit ja potawatomit katsoivat sodan alkaneen. Seuranneissa verilöylyissä liki tuhat foxia, kickapoota ja mascoutenia menetti henkensä. Vangitut soturit sidottiin kidutuspaaluihin ja poltettiin. Jälkeenpäin väitettiin Fort Ponchantrainin ranskalaisten yllyttäneen intiaaneja sotimaan toisiaan vastaan.
Lumirakentaminen Suomessa
Tiheydestä
Luonnonlunta (tiheys 100–200 kg/m3) voidaan käyttää turvallisesti alle 1,5 metriä korkeisiin kasamaisiin seinämiin ja veistoksiin. Luonnonlunta tiivistetään lisää polkemalla (150–300 kg/m3), kasaamalla (200–300 kg/m3), lingolla tai seulakauhalla (300–400 kg/m3), toistamalla edellisiä vaiheita (400–600 kg/m3) tai lisäämällä edellisten vaiheiden toistamisen lisäksi lumen määrään 2–5 prosenttia vettä (800 kg/m3). Tekolumesta (tiheys 300–400 kg/m3) voidaan sellaisenaan rakentaa turvallisesti alle 5-metrisiä holveja tai kaarimaisia torniseiniä. Tekolunta tiivistetään lisää joko polkemalla (350–500 kg/m3), lingolla tai seulakauhalla (400–500 kg/m3), toistamalla edellisiä vaiheita (500–700 kg/m3) tai lisäämällä edellisten vaiheiden toistamisen lisäksi lumeen vettä (800 kg/m3). Tavoiteltava ja turvallinen ammattimaisen lumirakennelman tiheys on 400–800 kg/m3.
Seututie 955
Tiehankkeita
Kittilän Könkään ja Pokan välinen päällystämätön tieosuus on erittäin huonokuntoinen ja vaarallinen. Noin 13 kilometrin pituisen Könkään ja Hanhimaan välisen alkuosuuden parantamisesta ja päällystämisestä on laadittu suunnitelma, ja töiden on tarkoitus käynnistyä vuonna 2021.
Pärnun lentoasema
Lentoasemalta on säännöllistä reittiliikennettä talvisin. Kaudella 2018–2019, lokakuun alusta huhtikuun loppuun, saksalainen FLN Frisia-Luftverkehr GmbH lentää torstaisin reitin Pärnu–Ruhnu–Kuressaare–Ruhnu–Pärnu.
Matkustajien määrä lentoasemalla on viime vuosina vähentynyt:
Historiaa
Air Livonia lensi aikaisemmin säännöllisiä lentoja Pärnusta Kuressaareen, Kihnuun ja Ruhnuun. Kentällä vierailee usein myös yksityiskoneita Skandinaviasta ja muista Euroopan maista.
Kadotettu sukupolvi
Teemat ja tyyli
Kadotetun sukupolven kirjailijoiden aiheet vaihtelivat suuresti. Teosten yhteisiä teemoja ovat kapinointi edellistä sukupolvea vastaan, dekadenssi, mieheys, naiseus ja sukupuoliroolit, rakkaus ja impotenssi sekä idealisoitu menneisyys. Etenkin Hemingwayn mieshahmot olivat hyvin maskuliinisia ja vahvoja mutta samalla usein jollain tavalla vajavaisia ja haavoittuvaisia. Monen kirjailijan varhaistuotantoon kuuluu romaaneja ensimmäisestä maailmansodasta ja sitä leimanneesta mielettömyydestä sekä kuvauksia sodanjälkeisen ajan tyhjyyden tunteista ja traumoista. Jotkut kirjailijoista olivat itse olleet sodassa vapaaehtoisina, usein ajamassa sairasautoa.
El Serrat
Ilmasto
El Serratissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 6 °C ja keskimääräinen sademäärä 1 150 millimetriä. Heinäkuu on lämpimin kuukausi. Silloin vuorokauden keskilämpötila on noin 14 °C. Viilein kuukausi on tammikuu, jolloin keskilämpötila on noin −1 °C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 78 millimetriä.
Valmiusyhtymä
Ilmavoimat
Ilmavoimien valmiusyhtymiä ovat:
Eddie Rips Up the World Tour
Eddie Rips Up the World Tour oli heavy metal -yhtye Iron Maidenin kiertue vuonna 2005. Kiertua perustui vuonna 2005 julkaistuun The Early Days DVD:hen, kiertueella ei soitettu yhtään 22 vuotta nuorempaa kappaletta. Yhtye vieraili Suomessa 6. ja 7. heinäkuuta Helsingin Hartwall Areenassa. Kaksi päivää Suomen keikkojen jälkeen Iron Maiden esiintyi Göteborgin Ullevi-stadionilla 56 000 katsojan edessä. Konsertti esitettiin muun muassa Ruotsin ja Suomen televisiossa.
Settilista
Yhtye soitti myös kiertueen avauskonsertissa Tšekin Prahassa "Charlotte the Harlot" -kappaleen mutta pudotti sen pois setistä sen jälkeen.
Marita Liulia
Marita Liulia asuu ja työskentelee Helsingissä ja Heinolassa. Hän perusti Medeia-tuotantoyhtiön vuonna 1997.
Taiteellinen ura
Liulian taiteellinen toiminta alkoi teatterista ja 1980-luvun aikana hän kokeili useita taidemuotoja. Yhteistyössä valo- ja äänisuunnittelijoiden Ilkka Volasen ja Tarja Ervastin kanssa hän loi useita installaatioita (muun muassa Bone and Wing, Zenon, Mummies, Testament) ja poikkitaiteellisia esityksiä eri medioihin, kuten Daimonion, 8 min. from the Sun ja Indonesiaan!.
Vuorovaikutteinen multimedia
1990-luvun alussa Liulia alkoi yhdistää taidetta ja tutkimusta teknologiaan. Hän siirtyi digitaaliseen ja vuorovaikutteiseen mediaan mainontaa käsittelevällä Jackpot-teoksella. Modernismia tutkiva Maire (1994) oli ensimmäisiä cd-rom-muodossa julkaistuja taideteoksia Suomessa. Ambitious Bitch (1996), cd-rom-muodossa julkaistu laaja multimediateos naiseudesta nykyaikana oli hänen kansainvälinen läpimurtoteoksensa. Mieheyttä ja maskuliinisuutta pohtiva SOB (1999) oli Liulian ensimmäinen fiktiivinen teos. Laajan miestutkimusta hyödyntävän teoksen päähahmona oli Jacques L. Froid, englantilais-ranskalainen psykoanalyytikko. Teokset valmistuvat useiden eri alojen ammattilaisten yhteistyönä.
Wrightin veljekset
Ensilennon jälkeen
Wrightit jatkoivat käyttökelpoisen lentokoneen suunnittelua Daytonissa ja yrittivät turhaan myydä sitä Yhdysvalloille tai muille valtioille. Vasta vuonna 1908 Orville onnistui herättämään Yhdysvaltain armeijan kiinnostuksen Fort Myerissä, ja Wilbur teki saman Ranskassa, minkä jälkeen veljekset alkoivat myydä koneitaan molemmille.
Isokotipäästäinen
Isokotipäästäinen eli kotisupiainen (Crocidura russula) on Euroopassa ja Pohjois-Afrikassa elävä päästäislaji. Se on keskikokoinen harmahtava päästäislaji, joka painaa korkeintaan 14 grammaa. Laji elää monenlaisissa ympäristöissä, myös ihmisen läheisyydessä.
Ihmisryöstö
Ihmisryöstö eli kidnappaus on rikos, jossa henkilö kaapataan eli hänen vapautensa viedään vastoin hänen tahtoaan. Englanninkielisen vastineen kidnapping alkuperäinen merkitys on kirjaimellisesti lapsenryöstö, mutta nykyään sana viittaa yhtä lailla aikuisiin.
Jurassic Shift
Jurassic Shift on Ozric Tentaclesin vuonna 1993 julkaistu studioalbumi. Se nosti underground-henkistä yhtyettä suuren yleisön tietoisuuteen ja oli jonkin aikaa brittien albumilistalla kymmenen myydyimmän joukossa.
Eva Perón
María Eva Duarte de Perón, tunnetaan yleisesti myös lempinimellä Evita, (7. toukokuuta 1919 Los Toldos, Argentiina – 26. heinäkuuta 1952 Buenos Aires) oli Argentiinan presidentin Juan Perónin toinen vaimo ja kansan keskuudessa suosittu poliittinen hahmo.
Mosku
Väkivaltaiset porokahakat
Vuonna 1920 Mosku osallistui oppaana Walleniuksen retkikuntaan Petsamon valtaamiseksi. Retken tappiollisia loppuvaiheita hän ei ollut todistamassa, sillä hän oli jo palannut Sompioon hoitamaan porotokkaansa.
Janne Puhakka
Seuraura
QMJHL-joukkue Chicoutimi Saguenéens varasi Puhakan 81. pelaajana CHL:n varaustilaisuudessa 2013. Hän siirtyi joukkueeseen kaudeksi 2013–2014, jolloin Puhakka oli 19 osumallaan Saguenéensin kolmanneksi paras maalintekijä. Kevään 2013 pudotuspeleissä hän jakoi joukkueen sisäisen pistepörssin voiton Dominic Beaucheminin kanssa tehoilla 1+2=3.
Puhakka siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hänet nimettiin joukkueen varakapteeniksi. Puhakka voitti kauden päätteeksi Mestis-pronssia. Syyskuussa 2017 hän siirtyi loppukauden 2017–2018 sopimuksella Ranskan Ligue Magnusin Rapaces de Gapiin oltuaan alkukauden ilman sopimusta.
Ali Treki
Ura
Maaliskuussa 2009 Treki valittiin Libyan ylimmäksi diplomaattiksi ja nimitettiin YK:n yleiskokouksen seuraavaksi puheenjohtajaksi. Hän otti tehtävän vastaan 15. syyskuuta 2009.
Libyan sisällissota
Treki kuoli Kairossa 19. lokakuuta 2015.
Etelä-Korea olympialaisissa
Etelä-Korea on saavuttanut olympiamitaleja yli 20 urheilumuodossa. Parhaiten se on menestynyt kaukalopikaluistelussa, jousiammunnassa, judossa, taekwondossa ja painissa. Maan ensimmäinen olympiavoittaja oli vapaapainija Yang Jung-mo, joka voitti kultaa Montréalin 1976 olympialaisten höyhensarjassa (alle 68 kg).
Shakkiolympialaiset 1996
Naisten turnaus
Naisten sarjaan osallistui 74 joukkuetta edustaen 72 valtiota; Armenia isäntänä pelasi kahdella joukkueella, kun taas Kansainvälinen pistekirjoituksen shakkijärjestö pelasi yhdellä joukkueella.
Ensimmäinen matka
Ensimmäinen matka, esitetty myös nimellä Matka Tokioon (東京物語 Tōkyō Monogatari) on japanilaisen Yasujirō Ozun ohjaama, kaikkien aikojen parhaiden joukkoon usein luettu elokuva vuodelta 1953.
Fat Bottomed Girls
Kappale on periaatteessa duetto, sillä Brian May laulaa ensimmäisen kertosäkeistön pääasiallisen laulajan Freddie Mercuryn laulaessa pelkkiä taustoja. Live-esiintymisissä Mercury lauloi kuitenkin kappaleen yksin.
Klaus Korhonen
Suomessa Korhonen on toiminut seurakunnanjohtajana Oulun helluntaiseurakunnassa (1984–1995), Kuopion helluntaiseurakunnassa (1995–1998) ja Helsingin Saalem-seurakunnassa (1998–2012), joka on Suomen suurin helluntaiseurakunta. Seurakuntatyön ohella Korhonen on toiminut vuodesta 1985 helluntaiherätyksen raamattuopiston ja Iso Kirja -opiston vierailevana tuntiopettajana. Hän on ollut yksi Suomen edustajista Euroopan helluntailaisten PEF-yhteisössä (Pentecostal European Fellowship).
Symmetrinen puolustus
Symmetrinen puolustus on shakkiavaus, joka alkaa yleensä siirroilla
Toni Söderholm
Seurajoukkueet
Keväällä 2011 Toni Söderholm voitti Suomen mestaruuden HIFK:n riveissä ja sai pudotuspelien parhaan pelaajan Jari Kurri -palkinnon.
Pyhän Vasilin katedraali
Rakentaminen
Vasilin katedraali koostuu itse asiassa yhdeksästä erillisestä kirkosta, jotka on rakennettu yhteiselle perustukselle. Jokainen kappeleista on omistettu eri pyhimykselle, ja kokonaisuuden kruunaa muita korkeampi keskuskupoli. Kirkon edessä on Kuzma Mininin ja Dmitri Požarskin patsas vuodelta 1818, joka vuonna 1936 siirrettiin nykyiselle paikalleen, koska se haittasi sotilasparaateja ja puoluejuhlallisuuksia.
Amelia Earhart
Katoaminen
pienoiskuva|Amelia Earhart Lockheed Electra -koneensa edessä. pienoiskuva|Amelia Earhartin mahdollinen reitti Kiribatin kartalla. 2. heinäkuuta 1937, keskiyöllä maailmanaikaa (GMT), Earhart ja Noonan nousivat Laelta. Heidän päämääränsä oli 2 556 mailin (noin 4 113 kilometrin) päässä sijaitseva Howlandinsaari, tasainen maakaistale, joka on 2 000 metriä pitkä, 500 metriä leveä ja 3 metriä korkea. Heidän viimeinen vahvistettu paikkaraporttinsa ja näköyhteys heihin oli Nukumanusaarten yllä, 800 mailin (noin 1 300 kilometrin) päässä lähtöpisteestä. Yhdysvaltain rannikkovartioston kutteri USCGC Itasca oli asemissa Howlandinsaarella tehtävänään pitää yhteyttä Earhartin Lockheed Electra 10E:en ja ohjata Earhart saarelle, kun hän lähestyisi sitä.
Daniel D. Tompkins
Tompkins syntyi New Yorkin osavaltiossa ja valmistui Columbia Collegesta 1795.
Karitevoi
Karitevoi eli sheavoi on kasvirasva, jota saadaan voipuun (karitepuun, Vitellaria paradoxa) pähkinästä. Sitä käytetään laajasti kosmetiikan raaka-aineena.
Käyttö
Karitevoita käytetään eniten kosmetiikassa, esimerkiksi kosteusvoiteiden tai hiustenhoitoaineiden ainesosana. Siitä tehdään myös saippuaa.
Karitevoi on vaihtoehto eläinperäiselle voille.
Koostumus
Noin 46 prosenttia karitevoin rasvahapoista on tyydyttynyttä rasvaa, noin 46 prosenttia kertatyyydyttymätöntä ja noin 8 prosenttia monityydyttymätöntä.
Saksalainen ratsuponi
Historia
Muutamat saksalaiset kasvattajat toivat maahan brittiläisiä poneja, lähinnä welsh-ponia, ja jalostivat niitä keskenään mutta myös risteyttivät paikallisten hevosten sekä arabianhevosten, angloarabien, englannintäysiveristen ja joidenkin lämminveristen hevosten kanssa. Vuoteen 1975 saksalaisen ratsuponin tyyppi oli kehitetty. Ensimmäiset ratsuponityypin yksilöt osoittivat kykynsä paikallisissa, kansallisissa ja kansainvälisissä kilpailuissa. Joitakin erityisen hyvälaatuisia oreja käytettiin parantamaan rotua entisestään. Myöhemmin näitä oreja sekä parhaita tammoja alettiin testata ja hyväksyä siitokseen jalostuksen järjestelmällisyyden lisäämiseksi ja rotutyypin parantamiseksi.
Käyttö
Saksanratsuponia käytetään kouluratsastukseen, esteratsastukseen, kenttäratsastukseen sekä muihin eurooppalaisen ratsastusperinteen lajeihin.
Laren
Aiheesta muualla
thumb|left|250px|Kartta Larenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Palsamointi
Palsamoinnin historia
Palsamointia on harjoitettu monissa kulttuureissa. Kenties tunnetuin ja merkittävin palsamointia harjoittanut vanhan ajan kulttuuri oli muinainen Egypti, jossa kehitettiin muumioimisen taito. Egyptiläiset uskoivat, että ruumiin muumioiminen auttoi sielua, joka palaisi asumaan säilöttyyn ruumiiseen.
Nykyaikaiset palsamointimenetelmät kehittyivät etenkin Yhdysvaltain sisällissodan aikana samasta syystä kuin ristiretkilläkin. Kaukana kotoa kaatuneiden perheet halusivat ruumiit kotiin hautajaisiin. Myös Abraham Lincolnin ruumis palsamoitiin hautausta varten ja tämä toi menetelmän mahdollisuudet suuremman yleisön tietoisuuteen.
Santeri Nuorteva
Toiminta Suomessa 1902–1911
Alexander Nyberg suoritti ylioppilastutkinnon yksityisesti Porvoon lyseossa vuonna 1903, ja vuonna 1904 hän kirjoittautui Helsingin yliopistoon. Mahdollisista opintosuorituksista ei ole kuitenkaan löytynyt tietoa.
Opettaja ja lehtimies
Vuonna 1906 suuressa nimensuomennosliikkeessä Alexander Nyberg omaksui nimen Santeri Nuorteva. Samalla hänen tuolloinen vaimonsa Irene Nyberg vaihtoi nimekseen Irkki Nuorteva.
Vuodenvaihteessa 1904–1905 Nuorteva perusti yhdessä Forssan yhteiskoulun rehtorin J. Sajaniemen kanssa Forssan Sanomat -nimisen lehden. Nuorteva alkoi ajaa lehden avulla työväen etuja. Vuoden 1905 suurlakon jälkeen lehti julistautui kannattamaan sosiaalidemokraattisia periaatteita. Tämä karsi kuitenkin lehden avustajia, lukijoita ja ilmoittajia, ja lehti ajautui vaikeuksiin. Forssan Sanomien tilalle perustettiin uusi lehti, nimeltään Yhdenvertaisuus, ja tässä vaiheessa Nuorteva tunnustautui avoimesti sosialistiksi. Yhdenvertaisuuskin lakkautettiin heinäkuussa 1907 taloudellisten vaikeuksien vuoksi.
Vankilatuomio
Nuortevan toimiessa Forssan Sanomissa lehdessä julkaistiin syyskuussa 1906 Giuseppe Sergin kirjoittama artikkeli, jossa hyökättiin voimakkaasti tsaarinvaltaa vastaan. Asia meni oikeuden käsiteltäväksi, ja ensin Turun hovioikeus vapautti Forssan Sanomien toimituksen syytteestä, mutta asiasta valitettiin senaattiin, ja senaatin päätöksellä 1. huhtikuuta 1909 Nuorteva tuomittiin kuudeksi kuukaudeksi vankeuteen majesteettirikoksesta. Nuorteva arvosteli voimakkaasti myös poliisivoimien toimintaa ja sai aikaisempaan tuomioonsa pidennystä voimakkaasta Turun poliisimestariin kohdistuneesta kirjoituksesta. Vankilatuomio osui Nuortevan kansanedustajakaudelle, ja hän ehti tuolloin osallistua valtiopäiville vain osan ajasta.
Keteleeria
Kuvaus
Lehdet eli neulaset ovat litteitä ja muodoltaan tasasoukkia tai kapeansuikeita. Nuorten puiden ja juurivesojen neulaset ovat usein leveämpiä kuin suurempien puiden. Neulasten asento on kierteinen. Ne ovat usein kääntyneet tyvestään siten, että asettuvat verson ympärille kampamaisesti. Kaikilla lajeilla neulasen alapinnalla on kaksi ilmarakojuovaa. Osalla lajeista myös neulasen yläpinnalla saattaa olla ilmarakoja. Neulasessa on yksi johtojänne ja kaksi pihkatiehyttä. Suvun puut ovat ainavihantia ja yksittäinen neulanen säilyy puussa useamman vuoden.
Suvun lajit ovat yksikotisia. Hedekukinnot eli hedekävyt voivat kehittyä lateraalisesti verson sivulle tai päätteisesti sen kärkeen. Ne ovat lieriömäisiä, 1–1,5 senttimetriä pitkiä ja kasvavat pienissä ryppäissä. Emikukinnot eli kävyt kehittyvät yksittäin versojen kärkiin. Kävyt ovat pystyjä ja muodoltaan yleensä lieriömäisiä. Ne kypsyvät yhden kasvukauden aikana. Käpysuomut ovat puutuneita ja pysyviä. Suojussuomut ovat kapeita, selvästi käpysuomuja lyhyempiä ja kärjeltään otapäisiä tai kolmihaaraisia. Siemenet ovat lenninsiivellisiä ja muodoltaan kolmiomaisia tai pitkänpyöreitä. Itäminen on hypogeeista, eli sirkkalehdet eivät nouse maanpinnalle, toisin kuin muilla mäntykasveilla.
Levinneisyys ja elinympäristö
Suvun Keteleeria lajit kasvavat luontaisina vuoristoissa itäisessä ja kaakkoisessa Aasiassa. Niitä esiintyy Kiinassa Gansun, Shaanxin, Sichuanin, Yunnanin, Hubein, Guizhoun, Guangxin, Hunanin, Guangdongin, Jiangxin, Fujianin ja Zhejiangin maakunnissa ja Hongkongin saarella, Taiwanissa, Laosin pohjoisosissa sekä Vietnamin eteläosissa.
Käyttö
Useita suvun lajeja käytetään paikallisesti rakennus- tai polttopuuna. Lajia Keteleeria davidiana on käytetty laajemminkin metsäteollisuudessa. Suvun puita käytetään myös koristekasveina. Erityisesti lajia Keteleeria davidiana käytetään Kiinassa puutarhojen ja puistojen istutuksissa. Sitä on myös käytetty katupuuna.
Pyhän Katariinan luostari
thumb|250px|Pyhän Katariinan luostari, Siinai, Egypti 250px|thumb|Vanhin tunnettu Kristus Kaikkivaltias (Pantokrator) ikoni, 500-luvulta sijaitsee luostarissa 250px|thumb|Pyhän Katariinan luostarille annettu [[Muhammadin suojeluskirja eli Ahtiname, on taannut luostarille 1400 vuoden rauhan ja on ollut tärkeä apuväline luostarin suojelemisessa sekä kristinuskoisten ja muslimien rauhanomaisen yhteistyön edistämisessä. ]] thumb|250px|[[Syyrian kieli|Syyriankielinen käsikirjoitus Pyhän Katariinan luostarista, n. 1000-luku]]
Pyhän Katariinan ortodoksinen luostari eli Siinain luostari sijaitsee Siinailla luoksepääsemättömän rotkon suulla, Siinainvuoren juurella. Munkit ovat kilvoitelleet paikalla jo 1 700 vuotta, joten luostaria pidetään vanhimpana, jatkuvasti asuttuna olleena kristillisenä luostarina. Luostari on Siinain autonomisen ortodoksisen kirkon keskuspaikka ja luostarin igumeni on Siinain kirkon päämies. Luostari on UNESCOn maailmanperintöluettelossa.
Luostarin erikoispiirteitä
Rakennuskokonaisuudessa on myös korvaamatonta taidetta: mosaiikkeja, kreikkalaisia ja venäläisiä ikoneita, vahamaalauksia, pappien koriste-esineitä ja pyhäinjäännöslippaita. Luostarin hallussa oleva ikonikokoelma on maailman tärkein yksittäinen ikonikokoelma, joukossa on yli 2 000 ikonia. Merkittävimmät näistä ovat maailman vanhimpien joukkoon kuuluvat ikonit 400- ja 500-luvulta. Luostarissa on myös vanhin ikoni, jossa on käytetty aihetta Vanhasta testamentista.
K. M. Wallenius
Jääkärikausi
thumb|upright=1.2|Värväreitä ja etappimiehiä: vasemmalta ylhäältä: jääkärimajuri Kurt Wallenius (käytti nimeä Aarne Pursiainen), kapteeni [[Urho Sihvonen (Oravapoika), majuri Lennart Oesch (Johansson), vänrikki Väinö Sutinen (Blomberg), kapteeni Erkki Viitasalo (Torniaisen Ville), kapteeni Tauno Ilmoniemi (Möttönen) ja vänrikki Yrjö Koivisto (Aho); keskirivissä: kapteeni Friedel Jacobsson (metsänhoitaja Borg), maisteri H. Stenberg, vääpeli Väinö Heikkinen (Hallan Väinö) ja tohtori Valter Sivén, alarivissä: kapteeni Aarne Salminen (Virén), vääpeli Savolainen ja Vääpeli Vilkman. Kuva on otettu Tukholmassa tammikuussa 1917.]]
Talvisota ja upseerinuran päätös
Walleniuksella oli avioliitosta (1920–1981) kirjailija Anni Walleniuksen (o.s. Joensuu) kanssa kolme tytärtä, joista Leena Peltola oli kuvataiteen alan vaikuttaja.
Stellaris (sarjakuvahahmo)
Historia
Myöhemmin Stellari varasti uusia aseita Suuren Kehittäjän arsenaalista ja yritti tuhota voimakkaalla iskulla uuden, syntyvän celestiaalin. Viimeinen tappavaksi tarkoitettu isku oli kuitenkin viimeinen asia, mitä celestiaalin syntymiseen tarvittiin.
Äskettäin Annihiluksen aiheuttaessa kaaosta universumissa Stellaris asettui planeetta Godthab Omegalle ja otti yhteen kriiden Ronanin kanssa. Ronan pieksi Stellariksen pahanpäiväisesti ja oletettavasti Stellaris toipuu haavoistaan tällä hetkellä.
Gabriel Rein
thumb|Gabriel Rein Gabriel Rein (20. joulukuuta 1800 Jääski – 24. kesäkuuta 1867 Helsinki) oli Rein-sukuun kuulunut professori, historiantutkija, kanslianeuvos ja Helsingin yliopiston rehtori. Hän oli myös tilastollisen toimiston ensimmäinen päällikkö 1865–1867.
Peter Florin
Ura
Sodan jälkeen Florin astui politiikkaan Saksan demokraattisessa tasavallassa ja toimi Wittenbergin aluevaltuuston varapuheenjohtajana työskennellessään päivälehden Freiheitin päätoimittajana. Sitten hän oli 1949–1952 Itä-Saksan ulkoministeriön neuvonantaja. Vuonna 1953 hänet nimitettiin Saksan sosialistisen yhtenäisyyspuolueen keskuskomitean ulkoministeriön johtajaksi. Vuosina 1954–1971 hän oli maan ulkoasiainvaliokunnan jäsen, jonka puheenjohtajana hän oli jonkin aikaa.
Yksityiselämä
Peter Florin oli naimisissa, ja hänellä oli kolme lasta. Hänen vaimonsa Edel toimi 1980-luvun lopulla Itä-Berliinin Humboldt-yliopiston venäläisen kirjallisuuden professorina.
Fokker 70
Fokker 70 on pienempi versio Fokker 100 -koneesta. Malli kehitettiin vanhentuneen Fokker F28:n seuraajaksi. Kone oli tuotannossa vuodesta 1994 vuoteen 1997. Kun tuotantolinja sulkeutui Fokkerin konkurssiin, Fokker 70 -mallia oli valmistettu 47 kappaletta.
Tätä lentokonetyyppiä käyttävät mm. Austrian Airlines, Austrian Arrows, KLM Cityhopper, Régional ja Malév.
Shakkiolympialaiset 2002
Kokonaisvoitto
Kuusi parasta
Bangkokin kansainvälinen lentoasema
Bangkokin kansainvälinen lentoasema voi tarkoittaa seuraavia lentoasemia:
Kuuma piiri
pienoiskuva|Michael Chiklis esitti sarjassa pääosaa. Kuuma piiri (The Commish) oli yhdysvaltalainen komediallinen poliisidraamasarja. Se pyöri American Broadcasting Company -kanavalla (ABC) viiden kauden verran vuosina 1991–1996. Sarjan pääosassa poliisi Tony Scalin roolissa oli Michael Chiklis.
Nalidiksiinihappo
Nalikdiksiinihappo tehoaa parhaiten kolibakteeriin. Myös Proteus- ja Klebsiella-lajit ovat enimmäkseen valmisteelle herkkiä. Sen sijaan virtsatulehdusten aiheuttajista enterokokit ja Pseudomonas-lajit ovat vastustuskykyisiä.
Suosypressit
Lehdet
Lehtien muoto vaihtelee tasasoukasta lyhyen neulasmaiseen. Lehtiasento on tavallisesti kierteinen, mutta taimilla lehdet ovat aluksi neljän kiehkuroina. Johtoversojen lehdet ovat äimämäisiä ja jossakin määrin versorangan myötäisiä. Varsinkin lyhytversojen lehdet ovat usein tyvestään kiertyneitä siten, että ne asettuvat rangan ympärille kampamaisen kaksirivisesti, mutta lehdet voivat myös siirottaa eri suuntiin, jolloin ne tavallisesti asettuvat rankaan viidestä kahdeksaan riviin. Ilmarakoja on lehtien kummallakin pinnalla.
Kasvu ja elinkierto
Suosypressit ovat muiden havupuiden tavoin tuulipölytteisiä; pölytys tapahtuu kun hedekävystä vapautunut siitepölyhiukkanen kulkeutuu tuulen mukana kävyn siemenaiheen erittämälle pölytyspisaralle ja kulkeutuu pisaran nesteen imeytyessä siemenaiheen sydämelle. Suosypressien kävyt ja niiden pölytyspisarat eivät käänny ylöspäin pölytyksen ajaksi toisin kuin monilla muilla sypressikasveilla, vaan siirottavat satunnaiseen suuntaan. Suosypressien pölytyspisarat ovat erittyessään näkyvillä kävyn pinnalla, ja monesti useampi pölytyspisara yhdistyy suuremmaksi pisaraksi. Kävyt kehittyvät ja kypsyvät yhden kasvukauden aikana. Suosypressien lähes siivettömät siemenet leviävät yleensä veden mukana kellumalla.
Luokittelu
Punapuita (Sequoia) pidettiin aiemmin suosypressien lähisukulaisina puiden ulkonäön perusteella, ja jättiläispunapuu (Sequoia sempervirens) luokiteltiinkin alun perin 1800-luvulla suosypressien suvun lajiksi nimellä Taxodium sempervirens. Geneettisten tutkimusten perusteella nykyisin erilliseen alaheimoon Sequoioideae sijoitetut punapuut eivät ole kuitenkaan erityisen läheistä sukua suosypresseille.
Henri Dunant
Punaisen Ristin perustaminen
Henri Dunant oli kesällä 1859 matkalla nykyisessä Pohjois-Italiassa, jossa hän joutui Solferinon taistelun silminnäkijäksi. Dunant järjesti yhdessä lähiseutujen asukkaiden kanssa apua taistelussa haavoittuneille sotilaille. Kokemuksistaan Dunant kirjoitti vuonna 1862 kirjan Solferinon muisto, jossa hän ehdotti kahta asiaa. Ensinnäkin hän toivoi, että perustettaisiin vapaaehtoisjärjestö auttamaan sodan uhreja. Toiseksi hän halusi, että haavoittuneiden sotilaiden hoito turvattaisiin kansainvälisin sopimuksin.
Nyktimos
Pausanias
Nyktimos on Lykaonin vanhin poika, ja syntymäoikeutensa perusteella kaikki valta Arkadiassa, kun taas nuoremmat veljet perustivat kaupunkeja paikkoihin, jotka katsoivat sopiviksi.
Apollodoros
Nyktimos on Lykaonin nuorin poika. Zeuksen vieraillessa tuntemattomana Lykaonin luona, hänelle osoitettiin vieraanvaraisuutta. Lykaonin pojat kuitenkin ylpeydessään ja jumalattomuudessaan halusivat testata tämän jumaluutta ja olivat sekoittaneet uhrilahjaan poikalapsen suolia vanhimman veljeksen Mainaloksen aloitteesta. Inhoa tuntien Zeus kaatoi pöydän ja löi salamoillaan Lykaonin ja tämän pojat kuoliaiksi Nyktimosta lukuun ottamatta. Nyktimos seurasi isäänsä Arkadian kuninkaana, ja hänen hallitessaan nousi Deukalionin vedenpaisumus, jonka sanottiin johtuvat Lykaonin poikien epähurskaudesta.
Todellinen vuosikorko
Vuotuisen koron laskenta
Nykyisin todellinen vuosikorko lasketaan käyttäen sisäisen eli efektiivisen koron laskukaavaa.
Todellisen vuotuinen korkoprosentti määräytyy ratkaisemalla X seuraavasta luoton nosto- ja maksuerien avulla muodostetusta yhtälöstä:
Comfort Deluxe
Comfort Deluxe on suomalaisen The Crashin ensimmäinen studioalbumi, joka ilmestyi vuonna 1999. Se nousi Suomen virallisen listan sijalle 26.
Ceriumoksalaatti
Ceriumoksalaatti (Ce2(C2O4)3) on cerium- ja oksalaatti-ionien muodostama epäorgaaninen yhdiste. Yhdistettä käytetään lääketieteessä pahoinvoinnin ehkäisyyn ja metallurgiassa harvinaisten maametallien erottamiseen toisistaan.
Eino Antinoja
Ura
Vuonna 1970 Eino Antinojalle myönnettiin Taideteollisuuden valtionpalkinto. Perustelut palkinnolle olivat muun muassa "Veneentekijä Eino Antinojaa ei palkita katoavan käsityön säilyttämisestä vaan ennemminkin uudistamisesta, kekseliäisyyden yhdistämisestä ammattitaitoon."
Messier 46
M46 sisältää noin 500 tähteä, joista 150 on magnitudia 13 kirkkaampia. Sen todellinen leveys on noin 30 valovuotta ja näennäinen läpimitta 27 kaariminuuttia. Joukon arvioidaan olevan noin 300 miljoonan vuoden ikäinen.
FK Rubin Kazan
Vuosina 1958–1964 seura tunnettiin nimellä Iskra ja vuosina 1992–1993 nimellä Rubin-TAN.
Tauno Paakkanen
Hyökkääjänä pelannut Paakkanen oli Suomen jalkapallojoukkueen varamies Berliinin 1936 olympialaisissa. Kotimaassaan hän edusti Viipurin Susia. Suomen mestaruuden hän voitti vuonna 1940 ja SM-pronssia vuonna 1937.
Paraabeli
Pystysuora symmetria-akseli
Kertoimen a merkistä riippuu paraabelin aukeamissuunta: jos a > 0, aukeaa paraabeli ylöspäin, jos taas a < 0, aukeaa paraabeli alaspäin.
Paraabelin huippupisteen x-koordinaatti on Tämä voidaan perustella differentiaalilaskennan avulla derivoimalla funktio  ja määräämällä derivaatan nollakohta. Huippupisteen y-koordinaatti on
Paraabeli funktion kuvaajana
ja ovat siis funktion kuvaajalla.
Pisteen kautta kulkeva tangentti
Pisteen (x_0,y_0) kautta kulkevien tämän paraabelin tangenttien sivuamispisteiden koordinaatit saadaan tällöin yhtälöistä Juurrettavan arvosta riippuen saadaan nolla, yksi tai kaksi tangenttia.
Paraabelien akrobatiaa
.
Kun siis ajatellaan, että paraabeli on kiinni vain huippupisteestään, ja se käännetään ylösalaisin, päädytään paraabeliin.
Jackson Dan Webster
Jackson Dan Webster (26. helmikuuta 1919 Tacoma, Washington – 31. toukokuuta 2010 Hanover, Indiana) oli yhdysvaltalainen eläintieteilijä.
Sotavuonna 1944 Webster avioitui biologi Juanita Rossin kanssa ja heille syntyi kolme lasta.
Linux Kernel -postituslista
Arkisto listan sähköposteista vuodesta 1998 eteenpäin on koottu lore.kernel.org-palveluun. Web-käyttöliittymän lisäksi arkiston saa NNTP-yhteydellä.
James Cook
Toisella Tyynenmeren-matkallaan Cook yritti jälleen turhaan löytää eteläistä mannerta ja purjehti kauemmas etelään kuin kukaan ennen häntä. Hän osoitti, ettei asuttavaksi kelpaavaa eteläistä mannerta ole olemassa. Matkalla hän löysi kuitenkin uusia saaria ja saaristoja, kuten Uudet-Hebridit ja Uuden-Kaledonian, sekä tutki monia vähän tunnettuja saaria.
Alkumatka
Retkikunta pysähtyi marraskuussa Rio de Janeirossa. Cook päätti olla yrittämättä Magalhãesinsalmen läpi ja kiersi suosiolla Kap Hornin. Retkikunta pysähtyi Tulimaassa ja kohtasi ystävällisiä alkuasukkaita. Banks lähti apulaisineen tutkimusretkelle saaren sisäosiin mutta eksyi, ja kaksi palvelijaa paleltui kuoliaaksi. Laiva pääsi Tyynellemerelle helmikuun puolivälissä.
Kierros Etelämerellä
Retkikunta purjehti pienten saarten muodostamaan saaristoon heinäkuun puolivälissä. Cook ankkuroi erään saaren edustalle, joka tunnistettiin Malekulaksi. Saarella paljon aiemmin käyneet espanjalaiset ja ranskalaiset olivat joutuneet alkuasukkaiden hyökkäyksen kohteeksi, mutta Cook otettiin vastaan ystävällisesti. Malekulalaiset olivat paljon lyhyempiä ja tummempia kuin englantilaisten aiemmin tapaamat saarelaiset ja puhuivat eri kieltä. He olivat kiinnostuneita laivan tavaroista mutta eivät yrittäneet varastaa niitä. He oppivat ääntämään englanninkielisiä sanoja helposti, mikä hämmästytti retkikunnan tiedemiehiä. Saarella ei kuitenkaan ollut paljonkaan ruokaa vaihdettavaksi, joten Cook jatkoi matkaa jo kahden päivän kuluttua.
Cookin kuolema
thumb|Cookin kuolema. [[John Cleveley nuorempi|John Cleveley nuoremman maalaus vuodelta 1784.]] Aamulla 14. helmikuuta 1779 huomattiin, että alkuasukkaat olivat yöllä varastaneet yhden Discoveryn veneistä. Cook lähti maihin aikoen houkutella havaijilaispäällikkö Kalaniopuuta laivalle panttivangiksi tai jos tämä oli paennut, tarkoitus oli polttaa taloja ja takavarikoida kanootit. Kun Cook ja mukana olleet merimiehet rantautuivat, kymmenet havaijilaiset tulivat tavalliseen tapaan heitä vastaan. Päällikkö suostui lähtemään laivalle. Väki oli kuitenkin kiihdyksissään tiedosta, että Discoveryn miehet olivat surmanneet kaksi havaijilaista lahden toisessa päässä. Eräs nainen varoitti päällikköään nousemasta laivaan. Kun yksi havaijilainen näytti aikovan heittää englantilaisia kivellä, Cook ampui häntä ja tyrmäsi hänet kiväärinperällään. Kun toinen havaijilainen uhkasi heittää keihään, Cook ampui häntä mutta surmasikin vierellä seisseen miehen. Kun Cook käänsi selkänsä ja lähti kahlaamaan veneelle, yksi havaijilainen löi häntä takaraivoon nuijalla ja iski tikarin hänen niskaansa. Sen jälkeen ryhmä miehiä hakkasi Cookin kuoliaaksi nuijilla ja kivillä. Veneet pääsivät pakenemaan, mutta kahakassa oli tapettu Cook ja neljä merimiestä. Havaijilaiset veivät ruumiit mukanaan.
Due diligence
Englanninkielinen termi due diligence on suomen kielessä käytössä vain liike-elämässä ja yleensä vain suppeammassa merkityksessä suunnitellun yrityskaupan osapuolen suorittamaa yrityskaupan kohteen tarkastusta. Tällä kartoitetaan ennakolta yrityskauppaan liittyviä riskejä ja vastuita. Englannin kielessä termi tarkoittaa asianmukaista huolellisuutta ylipäätään kaikissa liikemaailman asioissa ja myös elämässä yleensä.
James Cook
Cook kansatieteilijänä
thumb|Seurasaarilta tuotu kalastuskoukku ja siima. Australian Museumin kokoelmista. Yksi Cookin maailmanympärimatkojen päätarkoituksista oli Tyynenmeren kansojen tutkimus. Cookin tavoitteeksi ei annettu valloittaa löytämiään maita vaan tutkia niitä ja niiden kansoja. Kaukaisiin kansoihin oli ennen Cookia suhtauduttu hyvin kolonialistisesti ja Eurooppa-keskeisesti, mutta Cookille annettiin ohjeet "pitää kaikin sopivin keinoin yllä ystävyyttä alkuasukkaiden kanssa" ja välttää verenvuodatusta. Cook teki matkoillaan runsaasti tarkkoja havaintoja alkuasukkaiden ulkonäöstä, luonteesta, vaatetuksesta, asumuksista, ruokavaliosta, matkustuskeinoista, aseistuksesta, kaupankäynnistä, uskonnosta, naisista, kielestä, tavoista, yhteiskuntarakenteesta ja monista muista asioista. Hän suuntasi kirjoituksensa lukijoille, joilla oli vain vähän tuntemusta antropologiasta. Cook pyrki kuvaamaan näkemänsä asiat objektiivisen totuudenmukaisesti ilman moralisointia. Hän esimerkiksi hyväksyi miesten moniavioisuuden sillä perusteella, että se oli Uuden-Seelannin oloissa hänen mielestään naisten kannalta hyödyllistä. Cook luonnehti kohtaamiaan alkuasukkaita järkeviksi ja käytännöllisiksi, eikä hän juurikaan rinnastanut alkeellisimpiakaan kansoja eläimiin tai kutsunut heitä tyhmiksi, kuten häntä edeltäneet tutkimusmatkailijat olivat tehneet.
Preludit (Chopin)
Chopinin 24 preludia on myös kunnianosoitus säveltäjän esikuvalle Johann Sebastian Bachille. Kuten Bachin kaksi kokoelmaa Das wohltemperierte Klavier (48 preludia ja fuugaa), myös Chopinin preludeja on yksi jokaisessa sävellajissa. Bachin kokoelmien sävellajit tosin vaihtelivat kromaattisesti, Chopinilla kvinttiympyrän mukaan. Preludikokoelma op. 28 on hyvin arvostettu nykyäänkin, ja sitä soitetaan paljon. Preludit 4 ja 6 olivat Chopinin surumarssin ohella ainoat hänen omat sävellyksensä, jotka soitettiin hänen hautajaisissaan.
Preludi 26
Preludi 26:lla ei ole opusnumeroa, mutta se on omistettu Pierre Wolffille. Se on erittäin nopea, ja on melkein pelkkää murrettua As-duuria. Lopussa alkuteema kertautuu vielä uudestaan oktaavia korkeammalta.
Oriola
Oriola-KD syntyy
Syksyllä 2017 Oriolalla oli toimitusvaikeuksia tietojärjestelmien päivityksen vuoksi.
Osakkeet ja omistus
Oriolalla on kaksi osakesarjaa: A- ja B-sarja. A-sarjan osakkeilla on 20 ääntä, ja B-sarjan osakkeilla yksi ääni. Kaupankäynti Oriola-KD:n osakkeilla alkoi Helsingin pörssissä 3. heinäkuuta 2006.